Official Journal L 227 , 23/08/2001 P. 0041 - 0043



Komisijas Direktīva 2001/63/EK (2001. gada 17. augusts), ar kuru tehnikas attīstībai pielāgo Eiropas Parlamenta un Padomes Direktīvu 97/68/EK par dalībvalstu tiesību aktu tuvināšanu attiecībā uz pasākumiem pret gāzveida un daļiņveida piesārņotāju emisiju no iekšdedzes motoriem, ko uzstāda visurgājējai tehnikai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes Direktīvu 97/68/EK (1997. gada 16. decembris) par dalībvalstu tiesību aktu tuvināšanu attiecībā uz pasākumiem pret gāzveida un daļiņveida piesārņotāju emisiju no iekšdedzes motoriem, ko uzstāda visurgājējai tehnikai[1], un jo īpaši tās 14. pantu, tā kā: (1) ANO Eiropas Ekonomikas Komisijas Noteikumu Nr. 96 par emisijām no lauksaimniecībā un mežsaimniecībā izmantojamo traktoru kompresijaizdedzes motoriem darbības sfēra ir paplašināta, tajā ietverot arī citu veidu visurgājēju tehniku. (2) Eiropas Kopiena ir minēto ANO Eiropas Ekonomikas Komisijas noteikumu līgumslēdzēja puse. (3) Jāsaskaņo minētajos noteikumos noteiktās tehniskās prasības ar attiecīgajām Direktīvas 97/68/EK prasībām. (4) Šajā direktīvā paredzētie pasākumi ir saskaņā ar atzinumu, kuru sniegusi ar Padomes Direktīvu 92/53/EEK izveidotā Komiteja pielāgošanai tehnikas attīstībai[2]. (5) Atbilstīgi būtu jāgroza Direktīva 97/68/EK, IR PIEŅĒMUSI ŠO DIREKTĪVU. 1. pants Ar šo Direktīvas 97/68/EK III un IV pielikumu groza saskaņā ar šīs direktīvas pielikumu. 2. pants Ar šo direktīvu neatzīst par spēkā neesošiem apstiprinājumus, kas līdz 3. pantā minētajai dienai izdoti saskaņā ar Direktīvu 97/68/EK, un neliedz piešķirt šādu apstiprinājumu attiecinājumus saskaņā ar tās direktīvas prasībām, atbilstīgi kurai tie izdoti. 3. pants Dalībvalstīs stājas spēkā normatīvi un administratīvi akti, kas vajadzīgi, lai, vēlākais, līdz 2002. gada 30. jūnijam nodrošinātu atbilstību šai direktīvai. Par to dalībvalstis tūlīt informē Komisiju. Kad dalībvalstis pieņem minētos aktus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka, kā izdarīt šādas atsauces. 4. pants Šī direktīva stājas spēkā 20. dienā pēc tās publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 2001. gada 17. augustā Komisijas vārdā Komisijas locekle Margot Wallström PIELIKUMS Direktīvas 97/68/EK III un IV pielikuma grozījumi 1. Šādi groza III pielikumu: 1) formulu 2.2.2. punktā aizstāj ar šādu formulu: 0,96 fa 1,06 2) pielikuma 2. papildinājumā 1.2.1. punktā trešo ievilkumu "CO" aizstāj ar "CO2"; 3) pielikuma 2. papildinājumā 1.9.2.2. punktu aizstāj ar šādu tekstu: "1.9.2.2. Slāpēšana ar ūdens tvaiku Šo pārbaudi veic, mērot tikai mitras gāzes koncentrāciju. Aprēķinot slāpēšanu ar ūdens tvaiku, ir jāņem vērā NO standartgāzes atšķaidīšana ar ūdens tvaiku un gāzu maisījuma ūdens tvaiku koncentrācijas attiecība pret noteikšanas laikā sagaidāmo koncentrāciju. NO standartgāzi ar koncentrāciju 80 līdz 100 % no pilnas skalas parastajā darbības diapazonā laiž caur (H)CLD un pieraksta NO vērtību, ko apzīmē ar D. NO gāzi barbotē caur ūdeni istabas temperatūrā, laiž caur (H)CLD un pieraksta NO vērtību, ko apzīmē ar C. Nosaka un pieraksta ūdens temperatūru, ko apzīmē ar F. Nosaka gāzu maisījuma piesātināta ūdens tvaika spiedienu temperatūrā, kas atbilst ūdens temperatūrai (F) skalotnē, ko apzīmē ar G. Ūdens tvaika koncentrāciju (%) maisījumā aprēķina pēc formulas: [pic] un to apzīmē ar H. Sagaidāmo (ūdens tvaikā) atšķaidītas NO standartgāzes koncentrāciju aprēķina šādi: [pic] un pieraksta, apzīmējot ar De. Pieņemot, ka H/C attiecība degvielā ir no 1,8 līdz 1, pēc maksimālās CO2 koncentrācijas izplūdes gāzēs vai pēc neatšķaidītas CO2 standartgāzes koncentrācijas A (kas noteikta saskaņā ar 1.9.2.1. punktu), maksimālo pārbaudē sagaidāmo ūdens tvaika koncentrāciju (%) dīzeļmotoru izplūdes gāzēs aprēķina šādi: Hm = 0,9 x A un pieraksta, apzīmējot ar Hm. Slāpēšanu ar ūdens tvaiku aprēķina šādi: % H2O Slāp. = [pic] un slāpēšana nedrīkst būt lielāka par 3 % no pilnas skalas vērtības, De: sagaidāmā atšķaidīta NO koncentrācija (ppm), C: atšķaidīta NO koncentrācija (ppm), Hm: ūdens tvaika maksimālā koncentrācija (%), H: ūdens tvaika faktiskā koncentrācija (%). NB: Ir svarīgi, lai NO standartgāze šajā pārbaudē saturētu minimālu NO2 koncentrāciju, jo slāpēšanas aprēķinā nav ņemta vērā NO2 absorbcija ūdenī." 4) pielikuma 3. papildinājumā 1.4.4. punktā svītro otro formulu cieto daļiņu masas plūsmas fona korekcijas aprēķināšanai vienam filtram, bet pirmo formulu groza šādi: [pic] 2. Direktīvas IV pielikumu groza šādi: 1) ierakstu tabulas 2. ailes 17. rindā ("Neitralizācijas (stipru skābju) skaitlis") aizstāj ar šādu ierakstu: "maksimālais 0,20 mg KOH/g"; 2) 9. piezīmes otro teikumu izmaina šādi: "Sākotnējā apstiprinājuma saņemšanai motoram, kuram pēc attīrīšanas nav izplūdes gāzu, pēc pieteikuma iesniedzēja lūguma pieļaujamais nominālais sēra saturs ir 0,05 masas % (ne mazāk par 0,03 masas %), un šādā gadījumā faktiski izmērītā cieto daļiņu koncentrācija ir jākoriģē uz augšu līdz vidējai vērtībai, kas nomināli noteikta atkarībā no sēra satura degvielā (0,15 masas %), pēc šādas formulas:". [1] OV L 59, 27.2.1998., 1. lpp. [2] OV L 225, 10.8.1992., 1. lpp.